CELEX: 32017R2160
Language: sl
Date: 2017-11-20 00:00:00
Title: Izvedbena uredba Komisije (EU) 2017/2160 z dne 20. novembra 2017 o spremembi Izvedbene uredbe (EU) št. 1079/2012 glede nekaterih sklicevanj na določbe ICAO (Besedilo velja za EGP. )

21.11.2017   
            
            
               SL
            
            
               Uradni list Evropske unije
            
            
               L 304/47
            
         IZVEDBENA UREDBA KOMISIJE (EU) 2017/2160
   z dne 20. novembra 2017
   o spremembi Izvedbene uredbe (EU) št. 1079/2012 glede nekaterih sklicevanj na določbe ICAO
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (uredba o interoperabilnosti) (1) in zlasti člena 3(5) Uredbe,
   po posvetovanju z Odborom za enotno evropsko nebo,
   ob upoštevanju naslednjega:
   
               (1)
            
            
               Točka 3 Priloge II k Izvedbeni uredbi Komisije (EU) št. 1079/2012 (2) se sklicuje na določbe iz dokumenta Mednarodne organizacije civilnega letalstva (ICAO) „Postopki za navigacijske službe zračnega prometa – Upravljanje zračnega prometa“ (Procedures for Navigation Services – Air Traffic Management) (dokument št. 4444 PANS-ATM), natančneje na 15. izdajo iz leta 2007, ki vključuje spremembo št. 6. ICAO je 10. novembra 2016 spremenila dokument št. 4444 z vključitvijo spremembe št. 7A.
            
         
               (2)
            
            
               Sklice v Izvedbeni uredbi (EU) št. 1079/2012 na dokument št. 4444 bi bilo zdaj treba posodobiti, da bi se upoštevala navedena posodobitev, s čimer bi se državam članicam omogočilo, da izpolnijo svoje mednarodne pravne obveznosti in zagotovijo skladnost z mednarodnim regulativnim okvirom ICAO.
            
         
               (3)
            
            
               Izvedbeno uredbo (EU) št. 1079/2012 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Točka 3 v Prilogi II k Izvedbeni uredbi (EU) št. 1079/2012 se nadomesti z naslednjim:
   
      
                  „3.
               
               
                  Oddelek 12.3.1.5, ‚Razmik med kanali 8,33 kHz‘ dokument ICAO št. 4444 PANS–ATM (16. izdaja – 2016, ki vključuje spremembo št. 7A).“.
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. novembra 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 96, 31.3.2004, str. 26.
   
      (2)  Izvedbena uredba Komisije (EU) št. 1079/2012 z dne 16. novembra 2012 o zahtevah glede razmika med govornimi kanali za enotno evropsko nebo (UL L 320, 17.11.2012, str. 14).